އިސްލާމްދީނުގެ ހިދާޔަތަކީ ކިހާވަރެއްގެ ނިޢުމަތެއްކަން އިޙުސާސް ކުރެވޭހެއްޔެވެ؟ |\nއިސްލާމްދީނުގެ ހިދާޔަތަކީ ކިހާވަރެއްގެ ނިޢުމަތެއްކަން އިޙުސާސް ކުރެވޭހެއްޔެވެ؟\nރޯދަ އާއި ސުވާލު: ރޯދައިގެ އާޔަތުގައިވާ ފިދްޔާގެ މިންވަރު\nރަމަޟާން މަހާ އިސްތިގްބާލު ކުރުން (ތިންވަނަ ބައި)\nރޯދަ އާއި ސުވާލު: ކުޑަ ކުދިން ރޯދަހިފަން ޢާދަ ކުރުވަންވީ ޢުމުރު\nالحمد لله والصلاة والسلام على رسول لله وعلى آله وصحبه أجمعين. أما بعد:\nތިބާގެ ދީނަކީ އިސްލާމްދީން ކަމުގައި ތިބާ ބުނަމުއެވެ. ތިބާ އެފޮތަކަށް އީމާންވެ، އެފޮތުގައިވާ ގޮތްތަކަށް ޢަމަލުބަހައްޓަމުން ގެންދާ ފޮތަކީ ޤުރުއާން ކަމުގައި ބުނަމުއެވެ. ތިބާ އަށް ތިބާގެ ދީން އުގުންނައިދީ، ހުރިހާ ކަމެއް މޮޅަށްދެނެވޮޑިގެންވާ ޙާކިމްވަންތަ ﷲ ގެ ޙުކުމްތައް ތިބާއާއި ހަމަޔަށް ގެނެސްދިން ނަބިއްޔާ އަށް ތިބާ އީމާންވެ ކިޔަމަންވާ ކަމުގައި ބުނަމުއެވެ. އަދި ނަމާދުކޮށް ޒަކާތްދީ އެކަލާންގެ ފަރުޟު ކުރެއްވި އެންމެހާ ކަންކަން ކުރަމުއެވެ. އަދި ނަހީ ކުރެއްވި އެންމެހާ ކަންކަމުން ދުރުވެ ހުންނަމުއެވެ. ފެހެ އެހިނދު ތިބާ ދުވަސްތައް ވޭތުކުރަމުން ތިޔަގެންދަނީ ﷲ އެންގެވި ގޮތުގައެވެ. ﷲ ހުކުމް ކުރެއްވި ގޮތުގައެވެ. ތިބާގެ ހިތުގައި އޭގެ ސަބަބުން ހިދާޔަތުގެ ނޫރުއް ލެއްވިއެވެ. ފަނާވަނިވި ދުނިޔޭގައި ތިބާ ހޭދަކުރާ ދުވަސް ތަކުގައި ބަރާކާތް ލައްވާ ހެޔޮވެގެންވާ ނިމުމެއް ލެއްވިއެވެ.\nއިންސާނުން ހައްދަވާ ބޮޑުކުރެއްވި އިލާހު ނޫން ފަރާތަކަށް އިންސާނުންނަށް އެންމެ ރަނގަޅު ގޮތް އެނގޭނެ ހެއްޔެވެ؟ ﷲ ވަޙީ ކުރައްވަވާފައި ވެއެވެ.\n﴿الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْإِسْلَامَ دِينًا ۚ ﴾\nމާނައީ: “ތިޔަބައިމީހުންގެ ދީން، ތިޔަބައިމީހުންނަށް ތިމަންއިލާހު ފުރިހަމަކޮށްދެއްވައިފީމެވެ. އަދި ތިމަންއިލާހުގެ ނިޢުމަތް، ތިޔަބައިމީހުންގެ މައްޗަށް ތިމަންއިލާހު ފުރިހަމަކޮށްދެއްވައިފީމެވެ. އަދި އިސްލާމްދީން ތިޔަބައިމީހުންނަށް ދީނެއްކަމުގައި، ތިމަން އިލާހު ރުހިވޮޑިގެންފީމެވެ.”\nއަދިވެސް ވަޙީ ކުރައްވަވާފައި ވެއެވެ.\n﴿إِنَّ الدِّينَ عِندَ اللَّـهِ الْإِسْلَامُ ۗ﴾ -آل عمران: ١٩\nމާނައީ: “ހަމަކަށަވަރުން، ﷲ ގެ ޙަޟްރަތުގައި ދީނަކީ، އިސްލާމްދީނެވެ.”\nމުޅު ދުނިޔެ އެ ދީނަކަށް ޙާޖަތް ޖެހިގެންވާ މާތްވެގެންވާ ދީނަށް ތިބާ ދަޢުވާ ކުރަމުއެވެ. އެ ދީނަކީ ދުނިޔެއަށް ދިމާވެފައިވާ ބަލާތަކާއި މުސީބަތްތަކުގެ ޙައްލު އޮތް ދިނެވެ. ތަފާތު ބަސް ބަހުން ވާހަކަ ދައްކާ، ތަފާތު ސަޤާފަތްތައް ގެންގުޅޭ މީސްތަކުން އެކަތިގަޑެއްގެ ގޮތުގައި ޖަމާކުރާ ދީނެވެ. ހުރިހާ މީސްތަކުންގެ މަޞްލަޙަތުއޮތް ޝަރީޢަތެއް ބަޔާންވެގެންވާ ދީނެވެ. އިންސާނީ ޙައްޤު ތަކާއި މީސްތަކުންގެ ރައްކާތެރިކަން ކަށަވަރުވެފައިވަނީ ހަމައެކަނި ދީނެވެ. ހުރިހާ ނުބައި ޢަމަލުތަކާއި ފިތުނަ ފަސާދަތަކާއި ހަމަ ނުޖެހުމާއި އޮޅުންބޮޅުން އަރައިފައިވާ ޙުކުމްތަކުން ސަލާމަތްވެގެންވާ ދީނެވެ. މީސްތަކުންނަށް އެކަމަކުން ނުވަތަ އެއްޗަކުން ގެއްލުންދެނިވި އެންމެހާ ކަންކަން ކަމެއް ޙަރާމްވެގެންވާ ދީނެވެ. އަދި މީސްތަކުންނަށް ހެވެއް އެކަމެއްގައި ނުވަތަ އެއެއްޗެއްގައި ވާ އެންމެހާ ކަންކަން ހުއްދަ ވެގެންވާ ދީނެވެ. ﷲ ވަޙީ ކުރައްވަވާފައިވެއެވެ.\n﴿يَأْمُرُهُم بِالْمَعْرُوفِ وَيَنْهَاهُمْ عَنِ الْمُنكَرِ وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ﴾\nމާނައީ: “އެކަލޭގެފާނު(ނަބިއްޔާ)، އެއުރެންނަށް ހެޔޮކަންތަކަށް އަމުރުކުރައްވަތެވެ. އަދި ނުބައިކަންތައް އެއުރެންނަށް ނަހީކުރައްވަތެވެ. އަދި ރަނގަޅު ތަކެތި އެއުރެންނަށް ޙަލާލު ކުރައްވަތެވެ. އަދި ނުބައިވެގެންވާ ތަކެތި އެއުރެންނަށް ޙަރާމު ކުރައްވަތެވެ.\nއިސްލާމްދީނަކީ ތިބާގެ ހިތުގެ ނޫރެވެ. ﷲ ތިބާއަށް އެ ދީނަކަށް އުޅުމަށް ހިދާޔަތް ދެއްވި މަތިވެރި ވެގެންވާ އިސްލާމްދީނެވެ. ތިބާއަށް ލިބިފައިވާ މި ނުޢުމަތުގެ ވާހަކަ އަކީ ނުދައްކާ ދޫކޮށްލާ ވަރުގެ ވާހަކައެއް ހެއްޔެވެ؟ ތިބާގެ މި ފުރިހަމަ ވެގެން ވާ އިސްލާމްދީނުގެ ނިޢުމަތާއި މެދު ވިސްނާ ފިކުރު ނުކުރަނީ ހެއްޔެވެ؟ ތިބާގެ ދީނަކީ އިސްލާމްދީން ކަމުގައި އިޚްތިޔާތު ކޮށް، ޢާލަމްތަކުގައި ވެރި ﷲ އަށް އަޅުކަން ޚާލިސް ކުރުމުގެ ހެޔެވިސްނުން ލިބުމަކީ ކިހާބޮޑު ނިޢުމަތެއްހެއްޔެވެ؟\nނިޢުމަތައް ޝުކުރުވެރި ނުވުމަކީ ނުރައްކާތެރި ކަމެކެވެ. އެއީ ނިޢުމަތް ތަކަށް ޝުކުރުވެރި ނުވުމަކީ އެ ނިޢުމަތެއް އެބައެއްގެ މަތިން އުފުލިގެން ހިނގައިދާނެފަދަ ކަމަކަށްވާތީއެވެ. ހިތާމައަކީ އިސްލާމްދީނުގެ ނިޢުމަތަކީ ނިޢުމަތެއްކަން އިޙްސާސް ނުކުރެވޭ ހިތްތައް މިއަދު ގިނަވެފައި ވުމެވެ. ތިބާގެ ލޮލުގެ ފެނުމަކީ ކޮޑަކަމެއް ކަމުގައި ހީކޮށްފައިވާ ފަދައިންނެވެ. އެއީ ﷲ ސުބުޙާނަހޫ ވަތަޢާލާގެ ހިކުމަތް ތެރިކަމުން އެކަލާންގެ ވަނީ ބުރަޔަކާއި ނުލާއި ނުވަތަ އިޙުސާސް ވުމަކާއި ނުލާއި ލޮލަށް ފެނުމުގެ ނިޒާމާއި ކަންފަތަށް އަޑު އިވުމުގެ ނިޒާމާއި ނޭވާލުމުގެ ނިޒާމާއި އަދި އެހެނިހެން ނިޒާމުތަކުން، ފުރިހަމަ އިންސާނެއްގެ ހަށިގަނޑުގައި ތަރުތީބުކުރައްވަވާފައެވެ. އެހަންކަމުން ބުރަޔަކާއި ނުލައި ތިބާ ތަންތަނަށް ބަލާ ހަދަމުއެވެ. އަދި ބުރަކާއި ނުލައި ތިބާ ޙަރަކާތް ތެރިވަމުއެވެ. މީގެއިން ކަމެއްކޮށް ނިމިގެންދާއިރު ކަމެއް ކުރެވުނުހެން ހީ ވެސް ނުވެއެވެ. ތިބާގެ މިފަދަ ފުރިހަމަ ޖިސްމަކާއި ނުލައި އެންމެ ދުވަހެއް ވޭތު ކޮށްލާނެ ގޮތް ހިތައްގެނެވޭ ހެއްޔެވެ. ވިސްނާލާށެވެ. އިސްލާމްދީނުގެ ނިޢުމަތަކީ ތިބާއަށް ލިބިފައިވާ މިދެންނެވި ފަދަ ނިޢުމަތްތަކަށް ވުރެ ބޮޑު ނިޢުމަތެކެވެ. އެހެނީ ތިބާއށް ލިބިފައިވާ އެންމެހާ ޙިއްސުތަކާއި ތިބާގެ ދުލާއި ތިބާގެ ހިތާއި އަދި އެހެނިހެން ގުނަވަންތަކުގެ ސަލާމަތާއި، ތިބާގެ މުދަލުގެ ރައްކާތެރިކަމާއި، ތިބާ އަށް ލިބިދޭންޖެހޭ އިންސާފާއި ހަމަހަމަކަމާއި، އެންމެހާ ހައްޤުތައް ކަށަވަރު ވުން ގުޅުފައިވަނީ އިސްލާމްދީނާއެވެ.\nފަހެ ﷲ ދެއްވަވާފައިވާ މިފަދަ ގިނަގުނަ ނިޢުމަތްތައް ދެނެގަނެ ޝުކުރުވެރި ވުމަށް ގަދައަޅާ މަސްއްކަތް ކުރަންޖެހެއެވެ.\nﷲގެ ވަޙީބަސްފުޅުގައި ވެއެވެ.\n﴿وَإِن تَعُدُّوا نِعْمَتَ اللَّـهِ لَا تُحْصُوهَا ۗ إِنَّ الْإِنسَانَ لَظَلُومٌ كَفَّارٌ ﴾ -إبراهيم: ٣٤\nމާނައީ: “ﷲ ގެ ނިޢުމަތްތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެ ނިޢުމަތްތައް ޢަދަދެއް ނުކުރެވޭހުށްޓެވެ. ހަމަކަށަވަރުން، އިންސާނާއަކީ، އަނިޔާވެރިވުން ބޮޑު، ޝުކުރުކުރުން ނެތްމީހެކެވެ.”\nނިޢުމުތްތަކަށް ހަޤީޤަތުގައި ޝުކުރުވެރި ވެވޭނީ ﷲ އެންގެވި ގޮތަށް ތިބާގެ ޢަމަލުތައް ބަހައްޓައިގެނެވެ. ދިރިއުލުމުގެ މަޤުސަދު އެނޫން ގޮތަކަށް ޙާސިލުވެވޭނެ ހެއްޔެވެ؟


Ibu, November 11 gai huvaakurahvan dhauvath fonuvan fashaifi | Mihaaru\nއިބޫ ނޮވެމްބަރު 11 ގައި ހުވާކުރައްވަން ދައުވަތު ފޮނުވަން ފަށައިފި\n25 އޮކްޓޯބަރ 2018 - 13:38 51 comments\nއިބްރާހިމް މުހައްމަދު ސޯލިހު (އިބޫ)، ރާއްޖޭގެ ރައީސުލްޖުމްހޫރިއްޔާކަމުގެ ހުވާކުރެއްވުމުގެ ރަސްމިއްޔާތު އަންނަ މަހު 11 ގައި ބާއްވަން ނިންމައި، ބޭރުގެ މެހެމާނުންނަށް ފޮރިން މިނިސްޓްރީން ދައުވަތު ފޮނުވަން ފަށާފައިވާ ކަމަށް ޑައިރެކްޓަ ޖެނެރަލް އޮފް ޓްރާންސިޝަން އަހުމަދު ލަތީފް މިއަދު ވިދާޅުވެއްޖެ އެވެ.\n"މިހާރު" އާ ވާހަކަދައްކަވަމުން ލަތީފް ވިދާޅުވީ ރައީސްކަމުގެ ހުވާކުރައްވާނީ ރައްޔިތުންގެ މަޖިލިހުގެ ހާއްސަ ޖަލްސާއެއްގައި ކަމުން އެކަން އިންތިޒާމް ކުރަމުން އަންނަނީ ރައްޔިރތުންގެ މަޖިލީހުން އަންގާފައިވާ ގޮތުގެ މަތިން ކަމަށެވެ.\nއެގޮތުގެ އެ ރަސްމިއްޔާތު ނޮވެމްބަރު 11 ގައި އޮންނާނެ ކަމަށް ބުނެ، ފޮރިން މިނިސްޓްރީން ބޭރުގެ މެހެމާނުންނަށް ދައުވަތު ފޮނުވަން ފެށީ މި ހަފްތާގެ ކުރީކޮޅު ކަމަށް ލަތީފް ވިދާޅުވި އެވެ.\n"އަޅުގަނޑުމެންނަށް އެނގިފައިވަނީ ހުވާކުރައްވާނީ 11 ގައި ކަމަށް. އަވައްޓެރި ގައުމުތަކާއި އެކުވެރި ގައުމުތަކަށް ފޮރިން މިނިސްޓްރީން އަންނަނީ އެދުވަހަށް ދައުވަތު އަރުވަމުން،" ލަތީފް ވިދާޅުވި އެވެ.\nއެކަމަކު އޭނާގެ އެ ވާހަކައާ ގުޅޭ ގޮތުން ފޮރިން މިނިސްޓްރީގެ ސީދާ ބަހެއް ނުލިބުނެވެ.\nއާ ރައީސް ހުވާކުރައްވާނީ ނޮވެމްބަރު 11 ގައިތޯ ނުވަތަ 17 ގައިތޯ ސުވާލު އުފެދުނީ، މިހާރުގެ ރައީސް އަބްދުﷲ ޔާމީން ރައީސްކަމާ ހަވާލުވެވަޑައިގަތީ، ނޮވެމްބަރު 17، 2013 ގައި ކަމަށް ވާތީ އެވެ. އެމަނިކުފާނުގެ ފަސް އަހަރުގެ މުއްދަތު ހަމަވާނީ ނޮވެމްބަރު 17 އަށެވެ.\nއެކަމަކު ނޮވެމްބަރު، 11ގައި އިބޫ ހުވާކުރައްވަން ހުރަހެއް ނެތް ކަމަށް އިލެކްޝަންސް ކޮމިޝަނުގެ ރައީސް އަހުމަދު ޝަރީފް ވަނީ ވިދާޅުވެފަ އެވެ. އަނެއްކޮޅުން އެ ތާރީހުގައި އެމަނިކުފާނު ހުވާކުރައްވަން ގާނޫނު އަސާސީން ޖާގަ ނުލިބޭ ކަމަށް ބަންޑާރަ ނައިބު މުހައްމަދު އަނިލް ގަބޫލުކުރައްވަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ނައިބު ރައީސް ފައިސަލް ނަސީމް


Noosverikamuge inaamu haflaa anna mahu baavvanee - vNews.mv\nޝުރުފާ މުޙައްމަދު 25 August 2019, 18:42\nނޫސްވެރިކަމުގެ އިނާމުދިނުމުގެ ހަފްލާ އަންނަ މަހު ބާއްވަން މޯލްޑިވްސް މީޑިއާ ކައުންސިލުން ނިންމައިފިއެވެ.\nމޯލްޑިވްސް މީޑިއާ ކައުންސިލުން ބުނީ މިއަހަރުގެ އެވޯޑަށް ޖުމްލަ 13 ދާއިރާއަކަށް ފުރުސަތު ހުޅުވާލާފައިވާއިރު އިނާމަށް 40 ފަރާތަކުން ނަން ހުށަހަޅާފައިވާ ކަމަށެވެ.\nއޭގެ އިތުރަށް އެންމެ އުންމީދީ ނޫސްވެރިޔާގެ އިނާމަށްވެސް ފަސް މީޑިއާއަކުން ފަސް ނޫސްވެރިން ވާދަކުރާ ކަމަށް މީޑިއާ ކައުންސިލުން ވަނީ ބުނެފައެވެ.\nމީގެއިތުރުން ނޫސްވެރިކަމަށް 75 އަހަރު ފުރުމާ ގުޅުވައި އެވޯޑްދީ ނިމިފައި ވަނިކޮށް އަލުން ހުޅުވާލައިގެން އެއެވޯޑަށް 29 ފަރާތަކުން ނަން ހުށަހަޅާފައިވާ ކަމަށްވެސް މީޑިއާ ކައުންސިލުން ވަނީ މައުލޫމާތު ދީފައެވެ.\nނޫސްވެރިކަމުގެ އިނާމަށް ކުރިމަތިލުމަށް ،ިފަހަރު ހުޅުވަލާފައިވަނީ މިދިޔަ މާޗް މަހުގެ ނިޔަލަށެވެ. އަދި އިނާމު ދިނުމުގެ އުސޫލުތަކަށް ބައެއް ބަދަލުތައްވެސް ގެނެސްފައިވެއެވެ.\nއެގޮތުން ފީޗާ އާއި ފޮޓޯ ގްރަފީ ފިޔަވައި އެހެން ދާއިރާތަކަށް ކުރިމަތިލުމަށް ފަސް އުފެއްދުން ހުށަހަޅަންޖެހޭ ގޮތަށް ވަނީ ބަދަލު ގެނެސްފައެވެ. މީގެކުރިން ނޫސްވެރިކަމުގެ އެވޯޑަށް ކުރިމަތިލުމަށް ހުށަހަޅަންޖެހެނީ3ޚަބަރާއި2ރިޕޯޓެވެ.\nކުރިން ފީޗާ ދާއިރާއަށް ވާދަކުރާ ބޭފުޅުންނަށް އެހެން އެއްވެސް ދާއިރާއަށް ވާދަނުކުރެވޭ ގޮތަށް އޮތް ނަމަވެސް މިހާރު ގެނެވުނު އިސްލާހާއެކީ އެހެން ދާއިރާތަކަށް ވާދަކުރާ ބޭފުޅުންނަށްވެސް ފީޗާ ދާއިރާއަށް ވާދަކުރެވޭ ގޮތަށް ވަނީ އުސޫލަށް އިސްލާހު ގެނެސްފައެވެ.\nއަދި މީގެއިތުރަށް އެހެން އަހަރުތަކާއި ހިލާފަށް މިއަހަރު އިނާމަށް ކުރިމަތިލާފައިވާ ހުރިހާ ނޫސްވެރިނާ އިންޓަވިއު ކުރުމަށް ވަނީ ހަމަޖެހިފައެވެ، އެހެން އަހަރުތަކުގައި އިންޓަވިއު ކުރަނީ ހަމައެކަނި އުނުމީދީ ނޫސްވެރިޔާގެ އިނާމަށް ވާދަކުރާ ފަރާތްތަކާއެވެ.


BML in Hulhumale gai US Dollar ATM ge khidhumaiy dheyn fashaifi - vNews.mv\nބީއެމްއެލް އިން ހުޅުމާލޭގައި ޔޫއެސް ޑޮލަރު އޭޓީއެމްގެ ޚިދުމަތް ދޭން ފަށައިފި\nމަރްޔަމް ލީން 12 September 2019, 14:22\nބީއެމްއެލް އިން ހުޅުމާލޭގައި ޔޫއެސް ޑޮލަރު އޭޓީއެމްގެ ޚިދުމަތް ދޭން ފަށައިފި އެވެ.\nބޭންކް އޮފް މޯލްޑިވްސް އިން ހުޅުމާލޭގެ ރެނާޓަސް އިތާމުތް ބިލްޑިންގައި ގާއިމުކޮށްފައިވާ މި އޭޓީއެމް ރަސްމީކޮށް މިއަދު ހުޅުއްވައިދެއްވީ ބީއެމްއެލްގެ ސީއީއޯ އަދި މެނޭޖިން ޑިރެކްޓަރު ޓިމް ސޯޔާ އެވެ.\nއާބާދީ އާއި ވިޔަފާރީގެ ގޮތުން ހަލުވި ކަމާއެކު ކުރިއަރަމުންދާ ހުޅުމާލޭގައި ގާއިމުކުރެވުނު އޭޓީއެމް އަކީ ބޭންކް އޮފް މޯލްޑިވްސްގެ ޚިދުމަތްތައް ހުޅުމާލެއަށް ފުޅާކުރުމަށް ކުރަމުންދާ މަސައްކަތުގެ ތެރެއިން ހުޅުވުނު އޭޓީއެމްއެއް ކަމަށް ބީއެމްއެލްއިން ބުނެ އެވެ.\nމި އޭޓީއެމް ބޭނުންކޮށްގެން ކަސްޓަމަރުންނަށް ޔޫއެސް ޑޮލަރު ނެގުމާއި ޖަމާކުރުމުގެ އިތުރުން ފައިސާ ދެއްކުމާއި ޓްރާންސްފާގެ ޚިދުމަތް ހޯދޭނެ ކަމަށްވެސް އެ ބޭންކުން ބުނެ އެވެ.\nމި އޭޓީއެމްގެ ޚިދުމަތާ ގުޅޭ ގޮތުން ވާހަކަފުޅު ދައްކަވަމުން ބީއެމްއެލްގެ ސީއީއޯ އަދި މެނޭޖިން ޑިރެކްޓަރު ޓިމް ސޯޔާ ވިދާޅުވީ މިއީ ބީއެމްއެލްގެ ކަސްޓަމަރުންނަށް ބޭންކިން ޚިދުމަތްތައް ފަސޭހަ ކޮށްދިނުމަށް ކުރަމުންދާ މަސައްކަތުގެ ތެރެއިން ކުރެވުނު މުހިއްމު މަސައްކަތެއް ކަމަށެވެ.\nޑޮލަރު އޭޓީއެމްގެ ޚިދުމަތް ތައާރަފްކުރި ދުވަހުން ފެށިގެން މި ޚިދުމަތަށް އާންމުންގެ ބޮޑު ތަރުހީބެއް ލިބެމުންދާ ކަން ފާހަގަކުރައްވާ ޓިމް ވިދާޅުވީ މިދިޔަ އަހަރެއްހާ ދުވަސްތެރޭ ޔޫއެސް ޑޮލަރު އޭޓީއެމްތައް ބޭނުންކޮށްގެން 800,000 އަށް ވުރެ ގިނަ މުއާމަލާތް ކޮށްފައިވާ ކަމަށެވެ. އަދި ހަމަ މި މުއްދަތުގައި ޑޮލަރު އޭޓީއެމްތައް ބޭނުންކޮށްގެން 490 މިލިއަން ޑޮލަރަށް ވުރެ ގިނަ ނަގުދު ފައިސާ ނަގާފައިވާ ކަމަށްވެސް ޓިމް ވިދާޅުވި އެެވެ. އަދި ވިދާޅުވީ ތަފާސްހިސާބުތަކަށް ބަލާއިރުވެސް ކަސްޓަމަރުން ބޭނުންވާ މިންވަރަށް އޭޓީއެމް މެދުވެރިކޮށް ޚިދުމަތް ދެވެމުންދާކަން ފާހަގަކުރެވޭ ކަމަށެވެ.


Media Net Roadha Hadhiya promotion fashaifi\nވިޔަފާރި - މީޑިއާ ނެޓް\nމީޑިއާ ނެޓް ރޯދަ ހަދިޔާ ޕްރޮމޯޝަން ފަށައިފި\nމިޕްރޮމޯޝަން ކުރިއަށްދަނީ މެއި 28އަށް\nކ. މާލެ 28 މާރޗް 2019 | ބުރާސްފަތި 17:09 6,361\nމީޑިއާ ނެޓް ރޯދަ ހަދިޔާ ޕްރޮމޯޝަން ފެށުން - ގޯލް.ކޮމް\nކޮންމެ އަހަރެއްގެ ވެސް ރަމަޟާން މަހާއި ދިމާކޮށް މީޑިއާ ނެޓް ރޯދަ ހަދިޔާ ޕްރޮމޯޝަން ފަށައިފިއެވެ.\nމާރޗް މަހުގެ 28 ވަނަ ދުވަހުން ފެށިގެން މެއި 28ގެ ނިޔަލަށް ކުރިއަށްގެންދާ މިޕްރޮމޯޝަންގައި ކޮންމެ މަހަކު ވެސް ކަސްޓަމަރުންނަށް ހަދިޔާތައް ލިބިގެންދާނެއެވެ.\nމިޕްރޮމޯޝަންގެ ނަސީބުވެރި ފަރާތްތަކަށް ދެ ބޭފުޅަކަށް އުމުރާ ދަތުރެއް، 65 އިންޗީގެ ޔޫއެޗްޑީ ޓީވީ، އަދި ސެމްސަންގ އެސް 10 ޕްލަސް ފޯނެއް ލިބޭނެ ކަމަށް އެސިސްޓަންޓް މެނޭޖަރ ޝިއުނާ ހަމީދު ވިދާޅުވިއެވެ.\nއެގޮތުން މިޕްރޮމޯޝަން ކުރިއަށްދާ ދެ މަހުގައި ވެސް ގުރުއަތުން ހޮވޭ ފަރާތްތަކަށް މިއިނާމްތައް ލިބޭނެ ކަމަށާއި އެހެންކަމުން މިއީ ކަސްޓަމަރުންނަށް ލިބިގެންދާ ރަނުގެ ފުރުޞަތެއް ކަމަށްވެސް ޝިއުނާ ވިދާޅުވިއެވެ.\nމިޕްރޮމޯޝަންގައި ބައިވެރިވުމަށްޓަކައި ފެމިލީ ޕެކޭޖް އަށް ސަބްސްކްރައިބް ކޮށްގެން ދެވަނަ އިނާމާއި ތިންވަނަ އިނާމްގައި ބައިވެރިވޭނެ ކަމަށާއި އަދި އެއްވަނަ އިނާމް ކަމަށްވާ އުމުރާ ދަތުރުގައި ބައިވެރިވުމަށްޓަކައި 'ވޯންޓް އިޓް އޯލް' ޕެކޭޖް ސަބްސްކްރައިބް ކުރައްވަން ޖެހިވަޑައިގަންނަވާނެ ކަމަށް ޝިއުނާ ވިދާޅުވިއެވެ.\nއަދި 'ވޯންޓް އިޓް އޯލް' އަށް ސަބްސްކްރައިބް ކުރުމުން މިޕްރޮމޯޝަންގެ ހުރިހާ އިނާމެއްގެ ގުރުއަތުލުމުގައި ބައިވެރިވެވޭނެ ކަމަށާއި މިއީ މީޑިޔާ ނެޓްގެ ހުރިހާ ކަސްޓަމަރުންނަށް ހުޅުވާލާފައިވާ ޕްރޮމޯޝަނެކެވެ.


Maaddoo ah picnic dhaan lhuvaalaifi\nމާއްޑޫ އަށް ޕިކްނިކް ދާން ހުޅުވާލައިފި\nބ. އޭދަފުށީ ކައިރީގައި އޮންނަ ފަޅު ރަށެއް ކަމަށްވާ މާއްޑޫ، ކުރިން ވަރުވާއަށް ލިޔުއްވައިގެން އުޅުއްވި ފަރާތުގެ އަތުން އެރަށް ވަކިކުރުމަށްފަހު، އެރަށް ބެލެހެއްޓުން އޭދަފުށީ ކައުންސިލާ ހަވާލުކޮށްފައިވާތީ، އެރަށަށް ޕިކްނިކް ދާން ބޭނުންވާ ފަރާތްތަކަށް ފުރުސަތު ހުޅުވާލައިފި އެވެ.\nއޭދަފުށީ ކައުންސިލުން ބުނީ، މި ހަފްތާ ބަންދުގައި މާއްޑޫއަށް ޕިކްނިކް ދަތުރުދާން ބޭނުންވާ ފަރާތްތަކުން ކައުންސިލު ހުއްދަ ހޯދުމަށްފަހު އެރަށަށް ގޮސް އެރަށުގެ މޫދާއި ގޮނޑުދޮށް ހިމެނޭ ސަރަހައްދު ބޭނުން ކުރެވޭނެ ކަމަށެވެ. ނަމަވެސް އެއްވެސް ފަރާތަކުން ރަށުތެރެއަށް ނޭރުމަށާއި ރަށުން އެއްވެސް އެއްޗެއް ބޭނުން ނުކުރުމަށް ކައުންސިލުން ވަނީ އެދިފަ އެވެ.\nބ. މާއްޑު ބެލެހެއްޓުން އިއްޔެއިން ފެށީގެން އޭދަފުށީ ކައުންސިލާ ހަވާލުކުރިއިރު، އޭދަފުށީ ގިނަ ބައެއްގެ އެދުމުގެ މަތިން 2013 ވަނަ އަހަރު ރައީސް ވަހީދުގެ ވެރިކަމުގައި ވެސް މާއްޑޫއަކީ ބ. އޭދަފުށީގެ ބައެއްގެ ގޮތުގައި ހަމަޖައްސަން ކެބިނެޓުން ފާސްކުރިއެވެ. ނަމަވެސް މާއްޑޫ ވަރުވާ އަށް ދޫކޮށްފައިވާ ގ. ސަމިއްޔާ، އާމިނަތު ހުސައިން (ކުޑަސިއްތި) ގެ އަތުން އެ ރަށް ނެގުމަށް އެގްރިކަލްޗަ މިނިސްޓްރީން އަންގާފައިވާ އެންގުން ބާތިލްކޮށްދިނުމަށް އެދިސިވިލް ކޯޓަށް ހުށަހެޅި މައްސަލައިގެ ތެރެއިން އޭނާ ވަގުތީ އަމުރަކަށްއެދުމާ ގުޅިގެން އޭރުވަނީ އޭނާ އަތުން އެރަށް ވަކިނުކުރުމަށް ސިވިލް ކޯޓުން ވަގުތީ އަމުރެއް ނެރެފައެވެ. އެހެންވެ އެރަށް މިހާތަނަށް އޮތީ އެފަރާތުގެ ބެލުމުގެ ދަށުގަ އެވެ.\nކުޑަސިއްތި އަކީ ރާއްޖޭގެ ސިޔާސީ އަދި އަދަބީ އެންމެ މަޝްހޫރު އެއްޝަހުސިއްޔަތު ކަމަށްވާ އިބްރާހިމް ޝިހާބުގެ ހުވަފަތް އަނބިކަނބަލުންނެވެ.\nކައުންސިލުން ބުނި ގޮތުގައި މާއްޑުއަށް ޕިކްނިކް ދިއުމުގެ ހުއްދަ ހޯދުމަށް ގުޅާނީ ކައުންސިލުގެ ނައިބްރައީސް ހައްވާ ސަމީހާ، ފޯން 7530663 އަށެވެ.


Thinadhoo Council Ves Club House Ah ތިނަދޫ ކައުންސިލްވެސް ކްލަބްހައުސަށް – Huvadhoo News Thinadhoo Council Ves Club House Ah Huvadhoo News\nތިނަދޫ ކައުންސިލްވެސް ކްލަބްހައުސަށް\nހުވަދު އަތޮޅު ދެކުނު ބުރީ ތިނަދޫ ކައުންސިލް އިދާރާގެ އާންމު ބައްދަލުވުމެއް މިރޭ ކުލަބް ހައުސް މެދުވެރިކޮށް ބޭއްވުމަށް އެކައުންސިލުން އަންނަނީ ތައްޔާރުވަމުންނެވެ. މިބައްދަލުވުމަކީ ތިނަދޫ ކައުންސިލުން އެކުލަވާލަމުންދާ، ތިނަދޫގެ ތަރައްޤީގެ ޕްލޭނަށް، ރައްޔިތުންގެ ޚިޔާލާއި ކަންބޮޑުވުންތައް ދެނެގަނެ، ރައްޔިތުންގެ ޚިޔާލާއި ފިކުރު، ތަރައްޤީގެ ޕްލޭނުގައި ހިމެނުމަށް ތިނަދޫ ކައުންސިލް އިދާރާއިން އިންތިޒާމްކޮށް، ރައްޔިތުންނާައި ބައްދަލު ކުރުމަށް ބޭއްވޭ ބައްދަލުވުމެކެވެ.\nމިރޭ (15 ޖުލައި 2021) 21:00 މި ކުލަބް ހައުސްގައި މިބައްދަލުވުން ފެށިގެންދާއިރު، ތިނަދޫ އަށް ނިސްބަތްވާ ކޮންމެ ރައްޔިތަކަށް ކްލަބް ހައުސް މެދުވެރިކޮށް މިބައްދަލުވުމުގައި ބައިވެރިވުމުގެ ފުރުޞަތު ވަނީ ހުޅުވިފައެވެ. މި ބައްދަލަވުމުގައި މައިގަނޑު ގޮތެއްގައި ވާހަކަ ދެކެވޭނީ ރަށުގެ އަސާސީ ހިދުމަތްތަކާއި ރަށްވެހި ޚިދުމަތް ފޯރުކޮށްދިނުމާއި ބެހޭ ގޮތުންނެވެ.\nމިގޮތުން ރައްޔިތުންނަށް ސާފު ބޯފެނާއި ދެމެހެއްޓެނިވި ގޮތެއްގައި ކަރަންޓުގެ ހިދުމަތް ރައްޔިތުންނަށް ފޯރުކޮށްދިނުމާއި ބެހޭގޮތުން ވާހަކަ ދެއްކުމަށް އެޖެންޑާކުރެވިފައި ވެއެވެ. ތިނަދޫގެ މަގުތައް ހެދުމާއި، މަގުތައް މަރާމާތުކޮށް ބެލެހެއްޓުމުގެ އިތުރުން އެކަށީގެން ވާ ގޮތެއްގައި ކުނި ނައްތާލެވޭނެ ނިޒާމެއް ގާއިމު ކުރުމާއެކު ނަރުދަމާގެ އަސާސީ ފަސޭހަތައް ފޯރުކޮށްދިނުމާއި ބޭހޭގޮތުންވެސް މަޝްވަރާކުރުމަށް މިބައްދަލުވުމުގައި ތާވަލް ކުރެވިފައި ވެއެވެ.\nކްލަބް ހައުސް އަކީ، މިފަހަކަސް އައިސް ދިވެހިރާއްޖޭގައި ވަރަށް ބޮޑު ތަރުހީބެއް ލިބެމުންދާ ސޯޝަލް މީޑިޔާ އެޕްލިކޭޝަނެއްގެ ގޮތުގައި ފާހަގަކުރެވެއެވެ. ތަފާތު ބައްދަލުވުންތަށް ބާއްވައި، ތަފާތު މައުޟޫތަކަށް ޚިޔާލާއި ޝުޢޫރު ފާޅުކުރުމަށް ފުޅާދާއިރާއެއްގައި ކްލަބްހައުސް ބޭނުންކުރަމުން އަންނަކަން ފާހަގަ ކުރެވެއެވެ. ތިނަދޫގެ ރައްޔިތުންގެ މަޖްލިސްގެ ޢިއްޒަތްތެރި ދެ މެމްބަރުން ތިނަދޫ ރައްޔިތުންނާއި ބައްދަލުކުރުމަށް ބޭއްވުމު ޚާއްސަ ބައްދަލުވުމެއް މިހަފްތާ ތެރޭގައި ބޭއްވިފައިވެއެވެ. މިބައްދަލުވުމަކީވެސް ވަރަށް ކާމިޔާބު، ތަފާތު މަޢުލޫމާތު ބަދަލުކުރެވުނު، އަދި ތިނަދޫ ގިނަ އަދަދެއްގެ ޒުވާނުންނާއި، ރައްޔިތުން ބައިވެރިވި ބައްދަލުވުމެއްގެ ގޮތުގައި ފާހަގަކުރެވިގެން ދިޔައެވެ.\nކްލަބްހައުސް ތިނަދޫ ކައުންސިލް